Zápisnica zo stretnutia zástupcov triednych aktívov konaného dňa 20.1.2023 v Kláštore pod Znievom

# Prítomní: Podľa prezenčnej listiny

**Program rodičovského združenia:**

1. *Privítanie členov RR*
2. *Voľba zapisovateľa a overovateľov zápisnice*
3. *Schvaľovanie/doplňovanie programu zasadnutia*
4. *Správa o hospodárení SRRZ – RZ pri ZŠ F. Hrušovského v Kláštore pod Znievom (hospodár RZ)*
5. *Výsledok písomného hlasovania členov RZ o vystúpení zo SRRZ*
6. *Prehľad aktivít SRRZ - RZ v prvom polroku šk. roku 2022/2023*
7. *Príprava materiálov na plenárne zasadnutie*
8. *Spolupráca na Fašiangovej zábave*
9. *Žiadosť o financovanie Kompara*
10. *Žiadosť o financovanie karnevalu a pasovania prvákov*
11. *Diskusia*
12. *Záver*

Priebeh rokovania:

**K bodu 1.:**

Rodičov privítala a Rodičovské združenie otvorila a viedla predsedníčka SRRZ- RZ Mgr. Lucie Hončová. V úvode všetkých oboznámila s programom SRRZ-RZ konaného dňa 20.1.2023.

**K bodu 2. :**

Ďalej pokračovala návrhom voľby overovateľa zápisnice. Za overovateľov boli zvolení a s návrhom súhlasili pani Zuzana Pangrácová a pani Zuzana Čamborová . Zápisnicu zapisuje  hospodár SRRZ-RZ pani Renáta Androvičová

***Za hlasovalo:7***

***Proti:0***

***Zdržal sa:0***

***Všetci prítomní súhlasili.***

**K bodu 3.:**

Mgr. Lucie Hončová všetkých oboznámila s programom zasadnutia a vyzvala prítomných, aby ho v prípade potreby pripomienkovali

***Za hlasovalo:7***

***Proti:0***

***Zdržal sa:0***

***Všetci prítomní súhlasili.***

**K bodu 4.:**

Hospodárka RZ prečítala správu o hospodárení SRRZ – RZ pri ZŠ F. Hrušovského v Kláštore pod Znievom.

***Správu o hospodárení všetci zobrali na vedomie.***

**K bodu č. 5.:**

Predsedníčka s hospodárkou informovali o výsledku písomného hlasovania členov RZ o vystúpení zo SRRZ

Členovia RZ boli vyzvaní, aby sa písomne vyjadrili k návrhu o vystúpení nášho OZ zo SRRZ.

Za vystúpenie hlasovalo cca 70% členov RZ. Údaje ešte nie sú úplne spracované, chýba nám priradenie niektorých rodičov k deťom (rozličné priezviská).Škola bola požiadaná o súčinnosť.

Proti vystúpeniu hlasovali 2 rodičia, tí však nie sú členmi RZ, nakoľko nezaplatili príspevok.

Na plenárnom združení podáme presné informácie:

- koľko členov RZ má, koľko hlasov bolo neplatných, koľko percent členov hlasovalo ZA.

**K bodu 6:**

Predsedníčka SRRZ – RZ pri ZŠ F. Hrušovského v Kláštore pod Znievom informovala prítomných o aktivitách RZ v aktuálnom školskom roku:

**a) podanie žiadostí o poskytnutie finančného príspevku na rozvoj vzdelávania žiakov a podporu ich školských aktivít**

- V predošlých školských rokoch obdržalo naše RZ od obce Kláštor pod Znievom finančné príspevky v rôznej výške, v minulom školskom roku to bolo 900 eur. S touto sumou počítalo naše RZ i pri tvorbe tohtoročného rozpočtu.

- Dňa 18. 11. 2022 bolo písomne oslovených 6 obcí so žiadosťou o finančný príspevok vo výške 8 eur na jedného žiaka. Oslovovali sa tie obce, z ktorých pochádza aspoň 5 žiakov ZŠ

F. Hrušovského.

 **Oslovené obce a výška žiadaného príspevku:**

 ***Kláštor pod Znievom*** 1184 Eur - schválené (ešte nevyplatené)

 ***Socovce*** 120 Eur - zatiaľ bez vyjadrenia

 ***Laskár*** 64 Eur - schválené, vyplatené

 ***Vrícko***  144 Eur - schválené, vyplatené

 ***Slovany*** 296 Eur - zatiaľ bez vyjadrenia

 ***Ležiachov*** 80 Eur - neschválené

***Celková žiadaná suma: 1888 eur***

**Každá obec, ktorá prispela príspevkom samozrejme dostane podrobnú správu o čerpaní finančných prostriedkov**.

**b) sponzorské dary**

- RZ eviduje niekoľko hmotných sponzorských darov, ktoré boli/budú využité na oceňovanie žiakov, mikulášske balíčky pre žiakov, predaj na vianočných trhoch.

K dnešnému dňu ide o:

300 ks džúsov CapriSun, **1 ks klobúk pre športového fanúšika SR, 3 ks hra Cascade plastový obal**, 11 ks hra Cascade škatuľa, **4 ks magnetky čísla, 2 ks plastová vrtuľka. Knihy: 1 ks Sedmokráska, 1 ks Rozprávaj rozprávku, 1 ks Kolo, kolo mlynské, 5 ks Mach a Šebestová.**

Riaditeľka školy obdržala zoznam darov, ktoré v prípade potreby môže využiť ako ceny pre žiakov. Po dohode s L. Smikovou – všetky dary, ktoré sú zvýraznené tučným písmom (+ 2 hry Cascade v škatuli) budú použité ako ceny v tombole na školskom karnevale.

**c) mikulášske balíčky**

- Hospodárka RZ pripravila pre žiakov 255 mikulášskych balíčkov s týmto obsahom: 1x džús, 1x bio kokosový kmeň, 1x bio čokoláda.

**d) preprava nábytku a kancelárskych potrieb**

Riaditeľka školy sa obrátila na RZ s prosbou o pomoc pri preprave nábytku a kancelárskych potrieb z Bratislavy do Kláštora pod Znievom. Nakoľko mala škola možnosť získať tento tovar bezplatne – a išlo o tovar, ktorý využijú všetci žiaci školy – zabezpečilo RZ automobil potrebnej veľkosti i so šoférom. Prevozu sa zúčastnil aj člen RR Marián Smik, ktorý k prevozu poskytol i svoj osobný automobil. Dňa 31.10.2022 predložila RZ riaditeľka školy žiadosť o preplatenie nákladov na pohonné hmoty využité počas prevozu. Výkonný výbor túto žiadosť schválil a hospodárka následne výdavky preplatila

**e) stretnutie s riaditeľkou školy**

Dňa 21.11.2022. sa uskutočnilo stretnutie s riaditeľkou školy. Zápisnica sa nachádza na webovej stránke školy.

**f) vianočné trhy**

* 1. Rodičovské združenie v zložení Lucie Hončová, Renáta Androvičová a Michaela Wieziková malo na Vianočných trhoch konaných 19.12.2022 svoj vlastný stánok, v ktorom boli ponúkané vlastnoručne vyrobené výrobky za dobrovoľný príspevok. Takisto sa predávali aj sponzorské dary. Zoznam všetkých výrobkov je zverejnený na webovej stránke školy.

Týmto spôsobom získalo RZ sumu 301,80, ktorá tvorí mimoriadny príjem združenia.

* 1. Výkonný výbor schválil aj finančný príspevok vo výške 15 Eur na jednu triedu na zakúpenie materiálu potrebného na zhotovenie výrobkov, ktoré ako trieda predávali počas vianočných trhov.

**K bodu 7.:**

**a.**

Členovia RZ hovorili o predbežnej zmene (bez hlasovania) v Štatúte RZ nasledovne:

Pôvodný text Štatútu organizácie (čl. 6, bod č. 1): *„Rodičovské združenie zaniká zrušením školy alebo rozhodnutím väčšiny členov RZ (rodičov). Túto vôľu rodičov môže výkonný výbor RZ zisťovať na základe hodnotenia aktivity organizácie (jej organizačných prvkov podľa čl. 3 Stanov) prostredníctvom ankety v rámci triednych aktívov alebo priamo oslovením rodičov. Pritom názor v tejto súvislosti musí vysloviť najmenej* ***80%*** *rodičov – členov RZ. Na základe toho zvolá výkonný výbor RZ mimoriadne (záverečné) zasadnutie Rodičovskej rady, ktorá v mene RZ potvrdí zánik RZ a zabezpečí organizáciu s tým spojeným opatrení.“*

Navrhovaná zmena textu Štatútu organizácie (čl. 6, bod č. 1): „*„Rodičovské združenie zaniká zrušením školy alebo rozhodnutím väčšiny členov RZ (rodičov). Túto vôľu rodičov môže výkonný výbor RZ zisťovať na základe hodnotenia aktivity organizácie (jej organizačných prvkov podľa čl. 3 Stanov) prostredníctvom ankety v rámci triednych aktívov alebo priamo oslovením rodičov. Pritom názor v tejto súvislosti musí vysloviť*

***a)*** *najmenej* ***51%*** *rodičov – členov RZ* ***prítomných na plenárnom zasadnutí Rodičovského združenia,***

***b) najmenej 51% rodičov – členov RZ písomne sa vyjadrujúcich prostredníctvom ankety alebo priamym oslovením.***

*Na základe toho zvolá výkonný výbor RZ mimoriadne (záverečné) zasadnutie Rodičovskej rady, ktorá v mene RZ potvrdí zánik RZ a zabezpečí organizáciu s tým spojeným opatrení.“*

**b.**

Z dôvodu, aby nenastali komplikácie zo strany SRRZ, budú členovia nášho združenia na plenárnom zasadnutí vyzvaní k hlasovaniu o: (predbežný návrh):

 a) vystúpení nášho RZ zo SRRZ (keby z nejakého prípadu SRRZ negovalo písomné hlasovanie členov – aby sme to mali duplicitne potvrdené).

 b) zrušení SRRZ – RZ pri ZŠ F. Hrušovského v Kláštore pod Znievom počas plenárneho zasadnutia. Tento úkon vychádza zo Stanov SRRZ:

„Zánik členstva zrušením – na základe doručenia písomného oznámenia SRRZ – RZ o zrušení členstva v SRRZ – zápisnica z plenárneho zasadnutia danej organizácie s právnym dôvodom zániku, kde je uvedené, že plenárne zasadnutie rozhodlo o vystúpení organizácie zo SRRZ.“

**c.**

Členovia RZ budú vyzvaní k hlasovaniu o zrušení SRRZ – RZ pri ZŠ F. Hrušovského v Kláštore pod Znievom k 31.08.2023 na plenárnom zasadnutí – predbežný návrh. Tento úkon vychádza zo Štatútu SRRZ – RZ pri ZŠ F. Hrušovského v Kláštore pod Znievom, ktorý bol v bode č. 8 plenárneho zasadnutia zmenený v čl. 6, bod č. 1.

**K bodu 8.:**

 **a.**

Naše združenie bolo oslovené na spoluprácu pri organizovaní spoločenskej akcie – Fašiangová zábava, konanej dňa 4.2.2023 v sála požiarnej zbrojnice KPZ o 18:00.

Zisk z uvedenej akcie sa bude deliť na 3 časti (obec + škola + naše RZ).

Maximálny počet hostí bude 120, vstupenky 25 eur/osoba (v cene DJ, tombola, predjedlo, hlavné jedlo, dezert), najmenší stôl – 8 ľudí,

Naše RZ má na starosti:

- výlep plagátov v obciach: Stanica KPZ, Socovce, Laskár, Ležiachov, Slovany, Vrícko, Benice. Plagáty sme si rozdali a dňa 21. 01. 2023 vylepili v obciach.

- predaj vstupeniek – Hončová

- predaj tombolových lístkov na zábave

- obsluha bufetu (predaj nápojov)

- ceny do tomboly

- upratovanie priestorov po skončení akcie

**b.**

 Starosta obce Kláštor pod Znievom ponúkol nášmu RZ možnosť bezplatne umiestniť stánok RZ na obecnom jarmoku. Samozrejme výťažok by bol prijatý do nášho združenia ako mimoriadny príjem.

**K bodu 9.:**

Základná škola nás požiadala o zafinancovanie Kompara v sume 207 Eur.

***Za hlasovalo:7***

***Proti:0***

***Zdržal sa:0***

***Všetci prítomní súhlasili***

**K bodu 10. :**

Základná škola nás požiadala Žiadosťou zo dňa 20.1.2023 o príspevok na školský karneval v sume 100 Eur a takisto Žiadosťou zo dňa 20.1.2023 o príspevok na pasovanie prvákov v sume 100 Eur.

***Za hlasovalo:7***

***Proti:0***

***Zdržal sa:0***

***Všetci prítomní súhlasili***.

**K bodu 11.:**

**a.**

Rodičia 2.B triedy sa dotazovali, ako bude použitý výťažok resp. ich zisk z Vianočných trhov. Predsedníčka preto osloví pani triednu učiteľku a požiada o vyjadrenie.

**b.**

Nakoľko počas rodičovského združenia mala príhovor pani asistentka, ktorá objasnila rodičom náplň svojej práce, nastala medzi rodičmi zhoda, že ňou vykonávaná práca je veľmi prínosná, čo vyústilo do návrhu pre RZ – vypracovať dokument, ktorým by škola disponovala vo forme podporného prostriedku pri žiadosti o financovanie platov asistentov učiteľa.

Na základe tejto požiadavky vypracuje predsedníčka do konca januára 2023 dokument a ten následne zašle všetkým členom prostredníctvom emailu na schválenie. Po jeho schválení všetkými členmi bude spomínaný dokument zaslaný riaditeľke školy, ktorá ho môže využiť napr. pri komunikácii s Ministerstvom školstva.

**c.**

Predsedníčka oznámila termín konania ZRPŠ dňa 27. 03. 2023 – v tento deň bude aj plenárne ZRPŠ. Pred konaním ZRPŠ ešte zasadne Výkonný výbor + zasadne aj Rodičovská rada. Pripomenula opäť zástupcom triednych aktívov, aby nezabudli na spísanie Zápisnice zo ZRPŠ.

**K bodu č. 12.:**

Predsedníčka SRRZ-RZ poďakovala prítomným za účasť.

V  Kláštore pod Znievom, 20.1.2023

Zapisovateľ: Renáta Androvičová

Overil: Zuzana Pangrácová

 Zuzana Čamborová

Predsedníčka: Mgr. Lucie Hončová

 Ing. Andrea Bracke